Sekolah Menengah Kebangsaan Ismail Petra (Integ)

Sekolah Menengah Kebangsaan Ismail Petra (Integ) atau nama ringkasnya SMK Ismail Petra (Integ), merupakan sebuah Sekolah menengah kebangsaan yang terletak di Kompleks Sekolah-Sekolah Wakaf Mek Zainab.  Beroperasi pada 5 Januari 1969 dengan nama SM Wakaf Mek Zainab yang melibatkan murid tingkatan empat dan enam sahaja. Pada 20 Mac 1969 telah dirasmikan KDYMM Sultan Tengku Ismail Petra Ibni Sultan Yahya Petra.

Bersempena itu, pada 20 Mac 1970, dinamakan Sekolah Menengah Kebangsaan Ismail Petra, dan dipilih sebagai Sekolah Kawalan Khas aliran Melayu.  Pada tahun 1984, SMIP memulakan pengambilan murid tingkatan satu  dan seterusnya pada 1986, ditambah pengambilan sulung murid kategori Pendidikan Khas masalah pendengaran menjadikan nama SMK Ismail Petra (integrasi).  Enrolmen murid ketika ini, 385 murid lelaki dan 565 murid perempuan, menjadikan jumlah keseluruhan murid seramai 950 orang. Ia mempunyai seramai 105 orang guru juga 20 orang akp.2009

Mulai tahun 2000, SMIP sekali lagi diberikan peranan penting apabila dikategorikan sebagai Sekolah Kawalan Khas oleh Jabatan Pendidikan Negeri Kelantan yang mana dikenali Sekolah Kluster Kecemerlangan dalam akademik dan Ko.  Perubahan dalam pendidikan era sekarang menjadikan SMIP sebagai sekolah Kelas Seliaan Negeri JPN Kelantan dengan fokus utama kepada pakej STEM bagi menengah atas dan tingkatan enam aliran sains tulen.

 Pentadbiran SMK Ismail Petra 2026

PENGETUA: PN HJH.ROKIAH BT HJ.AHMAD

PENOLONG KANAN PENTADBIRAN: EN. NAZRI BIN ISMAIL

PENOLONG KANAN HAL EHWAL MURID:



PENOLONG KANAN KOKURIKULUM:


PENOLONG KANAN TINGKATAN 6:EN.PADZILA B. MAT ADAM

PENOLONG KANAN PENDIDIKAN KHAS:PN.WAN JAH BT WAN YUSOFF

Guru Kanan Bahasa : PN NORIAH BT MAMAT

Guru Kanan Sains & Matematik : EN.MOHD TAMRIN B. ABD WAHAB

Guru Kanan Sains Sosial : PN.WEE BEE CHU

Guru Kanan Teknik & Vokasional : YM RAJA ZAMRI B. RAJA MAHMOOD

Penyelaras SKK

Kaunselor  Sekolah : PN.NORIZAN BT ABDULLAH

Kaunselor Sekolah : 

Maklumat Asas Sekolah (terkini)

NAMA DAN ALAMAT SEKOLAH:
Sekolah Menengah Kebangsaan Ismail Petra (integ.) (Sekolah Kelas Seliaan Negeri JPN Kelantan)
Kompleks Sekolah-sekolah Wakaf Mek Zainab
15300 Kota Bharu
Kelantan

KOD SEKOLAH: 
DEA 1123

GRED SEKOLAH:
A

KATEGORI SEKOLAH: 
Sekolah Harian Bandar

KEBITARAAN;
-Akademik    : Bahasa Inggeris
-Kokurikulum : Warisan Budaya

NAMA PENGETUA:
Pn.Hjh.Rokiah bt Hj.Ahmad

NAMA PENGERUSI PIBG:
En.Hanipi b. Zakaria

NO. TELEFON:
09-7481848

NO. FAKS:
09-7479936

EMEL: 
smkismailpetra@gmail.com

Visi SMKIP

Pendidikan Berkualiti Insan Terdidik Negara Sejahtera 

Misi SMKIP

Melestarikan Sistem Pendidikan yang Berkualiti untuk Membangunkan Potensi individu bagi memenuhi Aspirasi Negara

Matlamat SMKIP

Menyedari dan menginsafi bahawa pendidikan merupakan aset yang penting dalam kejayaan individu, masyarakat dan negara, maka SMK Ismail Petra(integ.) menetapkan untuk:

•	melahirkan pelajar yang berwawasan, berketerampilan, dan serba boleh dalam segala bidang serta mempunyai daya juang yang tinggi dan bertakwa kepada Maha Pencipta-Nya;

•	membuka ruang dan peluang seluas-luasnya kepada pelajar untuk menimba ilmu pengetahuan dan mengembangkan potensi yang ada melalui program akademik dan kegiatan kokurikulum supaya dapat melahirkan pelajar yang mempunyai reputasi yang tinggi dalam pencapaian akademik, kokurikulum dan sahsiah diri, dan;

•	melahirkan insan yang berhemah tinggi peribadinya, cendekiawan pemikirannya dan cergas dalam gerak kerja.

•	melahirkan murid celik STEM yang mampu mengintegrasi konsep Sains, Teknologi, Kejuruteraan dan Matematik untuk menyelesaikan masalah dunia sebenar secara inovatif, meningkatkan daya saing negara dalam teknologi, memupuk minat dan kemahiran berfikir aras tinggi (KBAT) melalui pembelajaran berasaskan projek dan inkuiri, serta menyediakan tenaga kerja mahir untuk ekonomi masa depan.  
Slogan Sekolah

Seiring Mengungguli Inspirasi Permata Petra (SMIP).....Anak-anak Budiman lagi Beriman....SMIPIAN...
Sejarah 

Sekolah Menengah Kebangsaan Ismail Petra terkenal dengan  akronimnya SMIP berdasarkan nama asalnya, Sekolah Menengah Ismail Petra. SMK Ismail Petra merupakan sekolah kawalan aliran Melayu terawal yang ditubuhkan di negeri Kelantan. Pada awal penubuhannya, pada 5 Januari 1969 sekolah ini menumpang di Sekolah Menengah Putera, dengan memakai nama Sekolah Menengah Wakaf Mek Zainab, dan dibuka secara rasmi pada 20 Mac 1969. Setahun kemudian, iaitu pada 20 Mac 1970, sekolah ini telah berpindah ke bangunan sendiri di lokasi sekarang ini dan memakai nama Sekolah Menengah Ismail Petra, bersempena nama Yang Teramat Mulia Tengku Ismail Petra Ibni Sultan Yahya Petra, Tengku Mahkota Negeri Kelantan ( sekarang merupakan Sultan Kelantan ).

SMIP kemudiannya menjadi sekolah perintis Pengarah Pelajaran Negeri Kelantan (YBhg Tan Sri Datuk Seri Wira Abd. Rahman Arshad) bagi projek Sekolah Kawalan Khas pelajar aliran Melayu di Kelantan pada tahun 1971. Di bawah projek sekolah kawalan ini, pelajar-pelajar Melayu yang cemerlang dari seluruh negeri Kelantan dipilih untuk belajar di SMIP, bermula di Tingkatan 4 dan 6 Bawah. Seterusnya, status sekolah kawalan khas ini kekal sehingga ke hari ini melalui program Sekolah Rancangan Khas Kementerian Pelajaran Malaysia.

SMIP merupakan sekolah ‘premier’ aliran Melayu terulung yang pernah ditubuhkan di negeri Kelantan. Sebagai sebuah sekolah yang ulung, SMIP telah banyak melakarkan sejarah kejayaan dan  pencapaian cemerlangnya di persada pendidikan negeri dan kebangsaan. SMIP telah berjaya melahirkan ramai tokoh pelajar yang menjadi tokoh-tokoh terkenal di seluruh negeri dan negara dalam pelbagai bidang sama ada pendidikan, ekonomi, politik, sukan dan kemasyarakatan.

Peristiwa Penting 

5 Januari 1969
Sekolah mula dibuka dengan nama Sekolah Menengah Wakaf Mek Zainab (menumpang di SM Putera).

20 Mac 1969
Perasmian 2 blok bangunan sekolah oleh YTM Tengku Mahkota Kelantan dengan nama baru Sekolah Menengah Ismail Petra. Pelajar terdiri daripada Tkn. 4 dan 6 sahaja.

1975
Perasmian bangunan tambahan, dewan dan asrama sekolah oleh YTM Tengku Mahkota Kelantan.

Februari 1975
Pembinaan Mussala sekolah bermula

Mac 1980
Mussala sekolah mula digunakan.

Januari 1984
Pengambilan pertama pelajar Tingkatan 1.

Januari 1986
Pengambilan pertama pelajar pendidikan khas (cacat pendengaran) seramai 27 orang. SMIP menjadi sekolah integrasi khas.

Mac 1988
Keberangkatan DYMM Sultan Kelantan dan DYMM Raja Perempuan Kelantan ke SMIP bagi mencemar duli ke Majlis Penyampaian Hadiah.

Januari 1997
Mata Pelajaran Perkomputeran bagi Tingkatan 6 diperkenalkan seluruh negara dan SMIP antara sekolah pertama di kalangan 13 buah negeri seluruh negara dipilih KPM.

2000
SMIP dipilih sebagai Sekolah Kawalan Khas JPN Kelantan dengan semua tingkatan aliran sains tulen (Tkn. 4 – 6).

2006
SMIP dikategorikan sebagai Sekolah Rancangan Khas Kementerian Pelajaran Malaysia.

2007
Lawatan Perdana Menteri Malaysia Datuk Seri Abdullah Ahmad Badawi ke SMIP.

2008
SMKIP menerima Anugerah Sekolah Cemerlang (ASC) Kategori Sekolah Harian Bandar.

2009
SMKIP menjadi Johan Anugerah Seri Asrama Terbilang (ASAT) peringkat kebangsaan.

2011
- SMKIP diiktiraf sebagai Sekolah Kluster Kecemerlangan (SKK)
- SMKIP diberi penghargaan 5 Bintang dalam penarafan Smart School Qualification Standard  (SSQS).

2012
SMKIP diberi penghargaan 5 Bintang untuk kali kedua  dalam penarafan Smart School Qualification Standard  (SSQS).

2024
SMKIP Anugerah Lonjakan Saujana GPS Terbaik SPM 2023 Kelantan, Anugerah GPMP Terbaik SPM Bahasa Melayu Kelantan dan Anugerah Terbaik ICT STPM Kelantan 2023.

2025
SMKIP Anugerah Infrastruktur Bilik ICT Terbaik, Majlis Penarafan 5K Asrama Sekolah Harian

 Alamat

Sekolah Menengah Kebangsaan Ismail Petra (Integ.)
Kompleks Sekolah-Sekolah Wakaf Mek Zainab 
15300, Kota Bharu
Kelantan, Malaysia
Telefon =  6097481848
Fax       = 6097479936

 Pautan luar 
 http://smkip.com
 http://www.facebook.com/smkipofficial


Ismail Petra (Integ)
Ismail Petra (Integ)